Onderwys | rondomtaliedraai
← Hooghartigheid	Vrydag Byskrifte … Oeps nee! →	Onderwys
Posted on Junie 18, 2014 by rondomtaliedraai
Toe ek ligjare gelede begin blog het, sou dit wees om ernstige onderwyssake te bespreek, maar die blog ding het my op ‘n heel ander spoor gebring. Van tyd tot tyd het ek tog geblog oor onderwyssake, maar dit was gewoonlik meer van ‘n persoonlike aard. Die idee om skole te integreer het my nekhare laat op styg.
Na 1994 het my skool begin met ‘n Engelse afdeling. As ek moet eerlik wees, het dit ten spyt van al die hobbels in die pad tog op die einde gewerk. Daar het kinders van agtergeblewe skole selfs in die Afrikaanse afdelings gekom en ja daar is baie gestoei en gesukkel, maar daar was ook talle suksesverhale. Van hierdie kinders het agter gebly en miskien het die stelsel hulle gefaal, maar daar was nog altyd kinders wat deur die krake geval het.
Goed, kom ons sê die idee van skole bymekaar gooi is ‘n slegte idee, maar wat is dan die oplossing? Is dit nie tyd dat daar wel gekyk word na skole waar onderrig wel suksesvol plaasvind? Ek weet Sadtu en ander vakbonde is teen die evalueringsstels van inspekteurs gekant, maar ek het aan my eie bas gevoel dat mens beter werk as jy weet dat jy deeglik gekontroleer word. Daar word altyd nog tyd gemors met goed wat min met onderwys te doen het, maar dis dalk tyd dat onderrig weer die primêre taak van onderwysers word.
Al die rolspelers sal hand in eie boesem moet steek en saam werk. Wat dink jy moet gedoen word om uit die modderpoel te kom?
Posted in Uncategorized. Bookmark the permalink.	← Hooghartigheid	Vrydag Byskrifte … Oeps nee! →	38 responses	Lewies Mymer
Junie 20, 2014 om 9:57 vm
Een ding is seker–die onderwys is in ‘n gemors.
Junie 20, 2014 om 12:28 nm
Ja maar ons is nou buitestaanders Woef-Woef
Junie 19, 2014 om 9:16 nm
Nee wat, ek glo nie die integrasie gaan werk nie. Wie gaan vir wie “optrek” en wie vir wie “aftrek?” Aan die basis van goeie onderwys lê gemotiveerde onderwysers en dit is wat kort by swak skole. Die Sadtu gesindheid sal nie verander met hierdie voorgestelde “model? nie
Junie 20, 2014 om 5:01 vm
Ons het twee Engelse onderwysers ook daai tyd gekry en in die begin was daar hierdie ‘Ek doen die minimum om uit die moeilikheid te bly, maar hulle het wonderlik aangepas, maar jy is reg so sal dit nie gebeur nie nadinecvanstaden
Junie 19, 2014 om 6:39 nm
Ek kry die gevoel dat opvoeding nog steeds nie bo aan die staat se prioriteitslys is nie. In my ondervinding dink ek moet daar baie meer gefokus word om die basisse te bemeester. Lees, optel, aftrek, spel. Sonder die basiese beginsels is die res ‘n taal wat hulle nooit sal verstaan nie. Maar leer moet pret wees ook!
Junie 20, 2014 om 4:47 vm
Ja jy id heeltemal reg, maar om pret te h^e met 40+ kinders in jou klas wat gemaak is 25 is regtig nie maklik nie shadowwhisper
Junie 19, 2014 om 6:30 nm
Ek dink dit is van kardinale belang dat beheer en toesig gehou word sodat mense nie kanse waag nie. Ongelukkig is daar lui onderwysers ook en hulle besef nie dat elke kind die land se toekoms is nie. Ons is dit aan die generasie van die toekoms verskuldig om te sorg dat hulle beter as ons doen op skool. EK stem saam met jou.
Junie 20, 2014 om 4:43 vm
Ja jy is reg… daar is reeds ‘n hele geslag verlore met die 2005 stelsel.
Lekker naweek shadowwhisper
Junie 20, 2014 om 7:28 vm
jy ook,lekker naweek🙂
Junie 19, 2014 om 8:41 vm
Die basis moet goed wees…so die eerste drie jaar of so, minder kinders in die klas en geen aanbeweeg tot hulle regtig kan lees, skryf en tel nie. Daarna sal dit seker help as die handboeke by die kinders uitkom voor September of whenever.
Junie 19, 2014 om 1:48 nm
hehehehe… ek bly in Limpopo en van handboeke kan jy my nie vertel nie. Jy is heeltemal reg!
Junie 19, 2014 om 6:22 vm
Daar moet by die basis begin word….terug na onderwyskolleges,waar in diepte gekonsentreer word net op onderwysonderrig,terug na org en ad,vakmetodiek veral,en belangrikste is ordentlike voorbereiding op papier,wat gereeld nagegaan moet word deur mede kollegas en skoolhoof.Ek weet dit klink nou na ekstra werk,maar dit verseker ten minste dat mense hul lesse voorberei.Jy is heeltemal reg dat mens beter werk as iemand oor jou skouer loer.
Junie 19, 2014 om 1:46 nm
So baie studente studeer nou deur Unisa en hang by skole rond. Toesig en voorbereiding en nagaan is vloekwoorde Jy is heeltemal reg
Junie 19, 2014 om 6:10 vm
Speel, speel en nogmaals speel. So leer veral klein kinders op hul beste.
Junie 19, 2014 om 1:45 nm
Ek stem Ek lees nou die dag dat kinders wat nie kan stil sit die gevolg van te min speel en beweeg is. scrapydo
Junie 18, 2014 om 8:29 nm
Soveel onderwysers daar is soveel idees kan mens kry. Daar sal maar altyd oor gepraat word maar die werklike oplossing gaan gedurig moet verander namate die sameleweing se eise verander
Junie 19, 2014 om 1:43 nm
Ek is bly ek hou nie meer skool nie. scrapydo
Junie 19, 2014 om 8:24 nm
Ja, dis wat my ook hier afgesit het om regtig weer skool te hou hier. Die na-skool het my genees van skoolhou. Kinders is net onbeheerbaar en oorheers die ouers en onderwysers
Junie 20, 2014 om 4:56 vm
Ek het regtig ook geen behoefte nie … selfs die roetine het ek nie lus voor nie
Junie 21, 2014 om 7:00 vm
Het tog die twee weke se skoolhou vir Japanese meisies wel geniet
Junie 21, 2014 om 9:00 vm
Dit klink of dit pret is. Hoe gaan dit met Kiki se Engels? Gaan sy huis toe vir die vakansie?
Junie 21, 2014 om 8:36 nm
NEE! dis te veel geld. Sy gaan eers in November as sy klaar is huis toe. Sy vorder heel goed. Engels verbeter na mate sy meer praat. Geskiedenis, wiskunde , boukhou(accounting) het ook alles goed afgeloop. Net Aardrykskunde het sy nie gemaak nie . Dis egter nie so belangrik as Engels waarvoor sy eintlik hier is.
Junie 22, 2014 om 5:35 vm
Ek is darem bly sy kom deur anders sou mens darem baie sleg gevoel het scrapydo
Junie 22, 2014 om 5:57 vm
Sal haar moes wis as dit sou wees! Nee wat sy is n harde werker en besef sy moet slaag
Junie 22, 2014 om 9:31 vm
Ek is bly dit werk vir jou uit en so kan jy weer asem haal ook. scrapydo
Junie 22, 2014 om 8:18 nm
Junie 18, 2014 om 6:14 nm
Jansen se idees ?
Ook nie alles wat hy oor droom kan werk nie maar dis darem ‘n begin
Junie 18, 2014 om 1:16 nm
‘n Goeie pak slae…
Op skool het ons Meneer Wagner gehad. So lang man, die ou het ‘n swart belt in karate ook gehad.
Hy het vir my rek gegee. Ek was maar ‘n lui mannetjie gewees op skool. Het gereeld nie huiswerk gedoen nie. Tot eendag wat hy my daar aan my dun nekkie gegryp het en my badkamer toe gesleep het en my gat goed aan die brand geslaan het.
Matriek stap ek uit met ‘n B vir rek. Oor een onderwyser genoeg omgegee het om my by te dam in standerd 7.
En ek weet jy like dit nie, Mevrou. Maar kom ek vertel jou, sommige kinders luister ongelukkig net vir die rottang. Ek weet, Ek was een van hulle.
Junie 18, 2014 om 3:48 nm
Eish, daar veloor ek ‘n lang kommentaar! Ek het ook geslaan in daardie tyd maar omstandighede het verander. Vandag glo ek vas dat geweld geweld uitlok. Ek glo vas dat seker onderwysers kinders kan motiveer sonder om te slaan. Zeppie
Junie 18, 2014 om 1:05 nm
Ja van onderwys die blog jy nou nie meer nie…hehehe….beter so mos half
Maar ons is darem in die klaskamer van die Lewe
Junie 18, 2014 om 3:40 nm
Ek het baie lekker skool gehou… het ek julle dan geirriteer? Ja en die klaskamer is nie vir sissies nie Zeppie
Junie 20, 2014 om 10:02 vm
Ek dink jy is ‘n cool juffrou
Junie 20, 2014 om 12:29 nm
Hehehehe… ek het my helder oomblikke gehad… dankie!
Junie 18, 2014 om 12:53 nm
Die beste planne wat gemaak word, sal nie aanvaar word, as dit nie deur hulle uitgedink word nie.
Junie 18, 2014 om 3:39 nm
Ja jy is ongelukkig reg die keer. vuurklip
Junie 18, 2014 om 12:46 nm
‘n Ligjaar is die afstand wat lig in een jaar in ‘n vakuum aflê. ‘n Afstand dus en nie ‘n tydsduur nie …
Junie 18, 2014 om 12:50 nm
Grinnik … ok ek bly nou ook verder van die skool af… grap sommer. Dit voel net soos ‘n ander leeftyd Blogroll